Exodul doctorilor: Ce înseamnă să fii medic român în Europa.
Medicii români reprezintă 70% dintre cadrele medicale străine din Ungaria. Dotările din spitale și salariile bune pun Franța și Germania în topul destinațiilor de exod. Camelia, plecată din țară acum nouă ani, imediat după ce a terminat Medicina, nu regretă nici acum decizia luată.
Camelia este medic acum în Martinica și a simțit că acasă, la Craiova, nu era nevoie de un doctor tânăr ca ea."Varianta cea mai uşoară a fost să plec în Franţa. (…) Au aparatură și, în funcţie de ceea ce faci, eşti valorizat sau nu. În România, asta nu prea există", a povestit, pentru Aleph News, medicul român stabilit în Martinica, Camelia Andre.Camelia câştigă cel puţin dublu faţă de colegii ei din țară. Nu ar mai reveni chiar dacă la noi salariile doctorilor cresc.Generația de acum a studenților de la Medicină nu mai visează, însă, la Occident. Andra devine medic anul viitor, în același oraș din care a plecat Camelia, și vede lucrurile total diferit."Vreau să rămân la noi în ţară. Consider că şi ţara noastră are nevoie de medici. Şi noi dispunem de aparatura necesară şi de materialele necesare să învăţăm meseria aceasta", spune Andra Dindiri, studentă la UMF Craiova.E mare nevoie să rămână în țară Andra și colegii ei de generație. Din spitale și cabinetele medicilor de familie lipsesc peste 10.000 de doctori.